b'\n_START_ARTICLE_\nAlkemisti (kirja)\n_START_SECTION_\nJuoni\n_START_PARAGRAPH_\nKirjan p\xc3\xa4\xc3\xa4henkil\xc3\xb6n nimi on Santiago, joka on ammatiltansa paimen. Santiago haluaa muutosta el\xc3\xa4m\xc3\xa4\xc3\xa4n ja tapaakin sattumalta vanhan miehen, joka osoittautuu kuninkaaksi. Kuningas neuvoo pojalle, mist\xc3\xa4 t\xc3\xa4m\xc3\xa4 voisi l\xc3\xb6yt\xc3\xa4\xc3\xa4 etsim\xc3\xa4ns\xc3\xa4 aarteen. Poika l\xc3\xa4htee tavoittelemaan aarretta ja matkallaan h\xc3\xa4n joutuu ylitt\xc3\xa4m\xc3\xa4\xc3\xa4n meren ja jopa aavikon. Aavikolla h\xc3\xa4n tapaa tyt\xc3\xb6n (Fatima), johon h\xc3\xa4n rakastuu syv\xc3\xa4sti.  Matka ei ole liian helppo ja Santiago joutuukin useampaan kertaan miettim\xc3\xa4\xc3\xa4n el\xc3\xa4m\xc3\xa4\xc3\xa4ns\xc3\xa4 ja tulevaisuuttaan.\n_START_SECTION_\nHenkil\xc3\xb6t\n_START_PARAGRAPH_\nKirja sis\xc3\xa4lt\xc3\xa4\xc3\xa4 paljon itsens\xc3\xa4 mietiskely\xc3\xa4, mutta se sis\xc3\xa4lt\xc3\xa4\xc3\xa4 my\xc3\xb6s muita henkil\xc3\xb6it\xc3\xa4:_NEWLINE_Santiago on nuorehko espanjalainen mies, joka l\xc3\xa4htee etsim\xc3\xa4\xc3\xa4n itselleen parempaa el\xc3\xa4m\xc3\xa4\xc3\xa4. H\xc3\xa4n on ammatiltansa paimen, koska h\xc3\xa4n itse on halunnut paimeneksi, koska h\xc3\xa4n haluaa tutustua maailmaan ja sen ihmeisiin. Santiago on matkaan l\xc3\xa4htiess\xc3\xa4 melko tiet\xc3\xa4m\xc3\xa4t\xc3\xb6n maailmasta, mutta saapuessaan takaisin kotimaailmaansa h\xc3\xa4nen k\xc3\xa4sityksens\xc3\xa4 maailmasta on laajentunut huomattavasti._NEWLINE_Melkisedek on vanhahko mies, joka tapaa Santiagon ja neuvoo t\xc3\xa4t\xc3\xa4. H\xc3\xa4n vaikuttaa tiedonhaluiselta, mutta on my\xc3\xb6s auttavainen._NEWLINE_Alkemistiksi kutsuttu mies vaikuttaa p\xc3\xa4\xc3\xa4tt\xc3\xa4v\xc3\xa4iselt\xc3\xa4 ja ehk\xc3\xa4 hieman vaaralliseltakin. H\xc3\xa4n on ainoita ihmisi\xc3\xa4, jotka tuntevat el\xc3\xa4m\xc3\xa4n eliksiirin valmistustavan. Luonteestaan huolimatta h\xc3\xa4n haluaa auttaa Santiagoa ja opettaa t\xc3\xa4lle ev\xc3\xa4\xc3\xa4t maailmaan._NEWLINE_Kristallikauppias on Afrikan mantereella asuva mies, joka omistaa kristallikaupan. H\xc3\xa4n palkkaa Santiagon t\xc3\xb6ihin kauppaan. Santiagon ollessa t\xc3\xb6iss\xc3\xa4 k\xc3\xa4y ilmi kristallikauppiaasta, ett\xc3\xa4 h\xc3\xa4n on muutosta pelk\xc3\xa4\xc3\xa4v\xc3\xa4 eli haluaa pit\xc3\xa4\xc3\xa4 kaiken ennallaan._NEWLINE_Englantilainen on nuori mies, joka etsii alkemistia kysy\xc3\xa4kseen h\xc3\xa4nelt\xc3\xa4 neuvoa kullan tekemiseen. H\xc3\xa4nen intohimonsa ovat kirjat ja alkemistiksi tuleminen. H\xc3\xa4n lukee aavikkoa ylitt\xc3\xa4ens\xc3\xa4 kirjojaan koko ajan vilkuilematta ymp\xc3\xa4r\xc3\xb6iv\xc3\xa4\xc3\xa4 maailmaa.\n_START_SECTION_\nTeema\n_START_PARAGRAPH_\nKirjan teemana voisi olla  esimerkiksi el\xc3\xa4m\xc3\xa4n tarkoituksen etsiminen, oikean polun l\xc3\xb6yt\xc3\xa4minen tai oman min\xc3\xa4ns\xc3\xa4 l\xc3\xb6yt\xc3\xa4minen. Suurimmaksi osaksi Santiago pyrkii vain ymm\xc3\xa4rt\xc3\xa4m\xc3\xa4\xc3\xa4n el\xc3\xa4m\xc3\xa4\xc3\xa4ns\xc3\xa4 ja sit\xc3\xa4 miksi h\xc3\xa4nelle k\xc3\xa4y niin kuin k\xc3\xa4y.\n_START_SECTION_\nMilj\xc3\xb6\xc3\xb6 ja tapahtumapaikka\n_START_PARAGRAPH_\nAika, jolloin tapahtumat tapahtuvat eiv\xc3\xa4t kuulu t\xc3\xa4h\xc3\xa4n aikaan. Kirjassa ei tule ilmi vuosilukuja, mutta viittaukset ammatteihin ja ymp\xc3\xa4rist\xc3\xb6\xc3\xb6n ovat sellaisia, ett\xc3\xa4 niit\xc3\xa4 ei v\xc3\xa4ltt\xc3\xa4m\xc3\xa4tt\xc3\xa4 en\xc3\xa4\xc3\xa4 nykyp\xc3\xa4iv\xc3\xa4n\xc3\xa4 n\xc3\xa4e. Tietysti tapahtumapaikkakin on sellainen, ett\xc3\xa4 kehitys ei ole levinnyt niin suuresti sille alueelle._NEWLINE_Tarina alkaa espanjan laitumilta ja etenee Afrikan kaupunkeihin, aavikoille, aavikkokaupungeille ja lopulta itse Egyptin pyramideille.'